Bahasa Mangkasar

Bahasa Mangkasar, disambat jua sabagai basa Makassar atawa Mangkasara' adalah basa nang dituturakan ulih suku Mangkasar, panduduk Sulawesi Selatan, Indunisia. Bahasa ini baisi abjadnya saurang, nang disambat Lontara, tagal wayahini banyak jua ditulis awan manggunakan huruf Latin. Istilah Mangkasar digunakan dalam Hikayat Banjar.

Hurup Lontara baasal matan aksara Brahmi kuna tumatan banua India. Nangkaya banyak turunan matan huruf naini, masing-masing konsonan mangandung aksara hidup "a" nang kada ditandai. Huruf-huruf hidup lainnya diunjuki tanda baca di atas, di bawah, atawa di sabalah kiwa atawa kanan matan tiap konsonan.

Status wayahini 
Basa Makassar tamasuk salah sabuting basa dairah Indonesia nang lumayan bakambang. Mamasuki milenium katalu, bahasa ngini masih dipakai secara luas di dairah kuitan lawan di sepalihan wilayah Kuta Makassar. Basa Makassar jua masih dianggap parlu sabagai pananda identitas kasukuan. Tapi, di masyarakat urban, pambauran antara basa Makassar wan basa Indonesia malalui alih kode atawa campur kode nang rancak ditamui. Sapalihan matan masyarakat urban Makassar, apalagi nang baasal matan kalas manangah atawa balatar balakang multietnis, jua mamakai basa Indunisia sabagai basa utama dalam rumah tangga. Ethnologue manggolongakan basa Makassar sabagai basa lawan tingkat 6b (Ta'ancam) dalam skala EGIDS,{ nang meanampaikan bahwa tapi basa ngini masih rancak dipakai dalam pamandiran bahdapan, proses transmisi atawa palajaran bahasa secara alami antargenerasi sudah pina taganggu.

Babarapa contoh kata atawa ungkapan dalam basa Mangkasar dalam hurup Latin: 

 jappa-jappa = bajajalanan;
 lompo = ganal/basar;
 sallo = bagimit;
 tabe' = tabe/permisi;
 tena = kada;
 karaeng = raja;
 apa kareba? = apa habar?;
 lakéko mae? = handak ka mana?;
 battu kémae ko? = matan mana?
 motere` = bulik
 ngandre = makan
 jarang = kuda
 botto' = babau
 bembe' = kambing
 nakku' = kaganangan
 tinro = guring
 cidong = duduk
 menteng = badiri
 cini' = lihat
 tamparang = laut
 battu = datang, bangsul
 motere' = bulik
 mingka = tapi/tagal
 anjo = naitu
 anne = naini

Kaitan luar 
  Huruf Lontara dan Makassar
  Lontara Alphabet in Unicode
  Daftar peribasa dalam Bahasa Bugis dan Bahasa Makassar di Wikiquote

Bahasa Austronesia
WikiBaiman